Megtalálták az eltûnt soproni egyetemista holttestét
Információink szerint megtalálták a május 24-én a fõváros XI. kerületébõl egy buli után eltûnt soproni egyetemista, B. Attila holttestét a Dunában, a ráckevei szakaszon. Az elsõdleges adatok szerint bûncselekmény gyanúja nem vetõdött fel.
Sajnos bekövetkezett a legrosszabb, amire számítani lehetett: a soproni származású, Budapesten tanult és május 24-én a fõvárosból nyomtalanul eltûnt bölcsészhallgató, B. Attila meghalt. Információink szerint holttestét a Duna ráckevei szakaszán találták meg néhány nappal ezelõtt. Az elsõdleges adatok alapján kizárható, hogy bûncselekmény áldozata lett.
Dudás-Kanyog Andrea százados, az ORFK kommunikációs szolgálatának ügyeletvezetõje elmondta, B. Attila halálának körülményeit közigazgatási eljárás keretében vizsgálják.
Attila magyar szakra járt az ELTE bölcsészkarára. Idén fejezte be az alapszakot, szakdolgozatát jelesre készítette. A fiatalember mielõtt eltûnt, az egyik XI. kerületi kollégiumban tartott zenés összejövetelen vett részt, ahonnan kiment telefonálni, de nem érkezett vissza.
Társai keresni kezdték, de hiába, a mobilja is ki volt kapcsolva. A rendõrség nagy erõket mozgósított, hogy felleljék az eltûnt fiatalembert. Az, hogy mi történhetett azon a hajnali órán, lehet, örökre rejtély marad.
sopron hír soproni hírek Sopron